|  |  |  |  |  |
| --- | --- | --- | --- | --- |
| Številka: | 43001-352/2020-02 |  | oznaka naročila: | A-17/21 S |
| Datum: | 19.02.2021 |  | MFERAC: | 2431-20-401261/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Izvajanje konzultantskih storitev pri realizaciji investicij na državnih cestah za časovno obdobje 2021-2026** |

**JN000459/2021-B01 - A-17/21, datum objave: 28.01.2021**

**Datum prejema: 19.02.2021   12:44**

**Vprašanje:**

Spoštovani, prosimo za odgovore in pojasnila na sledeča vprašanja:  
  
1. V vzorcu IZJAVE O ZAGOTOVLJENIH TEHNIČNIH IN KADROVSKIH ZMOGLJIVOSTIH je v zvezi z razpoložljivostjo strokovnjakov (S-01, S-02, S-03, S-04, S-10) navedeno, da imenovani strokovnjaki ne smejo biti po dnevu sklenitve te pogodbe imenovani kot pooblaščeni inženirji pri drugih pogodbah, razen pri pogodbah, ki so predmet razpisanih del.  
Ali lahko strokovnjaka (S-01, S-02, S-03, S-04 ali S-10), ki po tej pogodbi izvaja konzultantske storitve za določen projekt, imenujemo tudi za pooblaščenega inženirja v inženirski pogodbi za izvedbo tega projekta?  
PRIMER: strokovnjak S-02 izvaja konzultantske storitve na projektu obvoznice, pri gradnji le-te (v času veljavnosti te konzultantske pogodbe) pa nastopa tudi kot pooblaščen inženir (vodja nadzora oz. nadzorni inženir).  
  
2. V Navodilih, točka 3.2.3.2.1. je navedeno, da mora ponudnik za sklope Sever, jug, kolesarske povezave, objekti in geotehnika zagotoviti projektno skupino, sestavljeno iz enajstih strokovnjakov. Strokovnjaki S-05, S-06, S-07, S-09 in S-11 lahko opravljajo delo v več sklopih, vsi ostali strokovnjaki pa so lahko imenovani le pri enem sklopu. Za strokovnjake od S-01 do S-04 ter S-10 je takšna zahteva razumljiva, saj je zanje predvideno zadostno število ur.  
Nerazumljiva pa je zahteva, da tudi strokovnjak za okolje S-08 lahko dela samo na enem sklopu, saj je za vseh šest (6) sklopov, ki zahtevajo strokovnjaka za okolje, predvidenih le 20.450 ur, kar pomeni le 2,20 mož/mesec v celotnem obdobju izvajanja pogodbe. Vsa ta dela bi lahko torej opravila dobra 2 strokovnjaka.  
Prosimo za proučitev in možnost, da lahko isti strokovnjak za okolje izvaja dela za dva/tri sklope oz. da se lahko nominira kadre S-08 (okolje, hrup, zrak, vode) glede na obseg razpoložljivih ur (da obveznost enega kadra ne presega 9.300 ur/obdobje pogodbe oz. 1.800 ur letno).  
Poleg navodil, točka 3.2.3.2.1 prosimo tudi za popravek v Opisu naročila, točka 4.2.3., saj projektno skupino projekta OKOLJE sestavlja 12 strokovnjakov, pa tudi zahteve niso ustrezne. Predlagamo, da naročnik pri sklopu OKOLJE omogoči večjo fleksibilnost pri udeležbi strokovnjakov zlasti pri strokovnjakih S-01, S-07 in S-08 vseh vrst.  
  
3. Prosimo za uskladitev Izjav:  
a. Izjave o zagotovljenih tehničnih in kadrovskih zmogljivostih - sklop »Projekt EU«, kjer sta v poglavju Tehnične zmogljivosti omenjena tudi strokovnjaka S-04 in S-07, čeprav teh dveh strokovnjakov ni v projektni skupini sklopa »Projekta EU«.  
b. Izjave o zagotovljenih tehničnih in kadrovskih zmogljivostih - sklop »Projekt OKOLJE«, kjer sta v poglavju Tehnične zmogljivosti omenjena tudi strokovnjaka S-04 in S-07, čeprav teh dveh strokovnjakov ni v projektni skupini sklopa »Projekta Okolje.

**Odgovor:**

**1)**

Imenovani strokovnjaki s tem razpisom v času trajanja pogodbe ne smejo izvajati del po že sklenjenih pogodbah ali biti po dnevu sklenitve te pogodbe imenovani kot pooblaščeni inženir pri drugih pogodbah.

Imenovani strokovnjaki s tem razpisom v času trajanja pogodbe ne smejo izvajati drugih konzultantskih storitev za naročnika ali drugega naročnika z izjemo zaključevanja konzultantskih storitev na investicijskih projektih, ki so predmet tega razpisa.

Odgovor je NE. Naročnik pričakuje, da bodo imenovani strokovnjaki v projektni skupini za katere je določena letna kvota 1800 ur oz. letna kvota 1.500 ur in za katere se pričakuje, da bodo skupaj s preostalimi storitvami (izdelavo projektnih nalog) prav tako letno zaposlen v kvoti 1.800 ur, zaposleni pri ponudniku za ves čas trajanja pogodbe in bodo v času trajanja pogodbe izvajali izključno dela, ki so predmet te pogodbe.

**2)**

Pri sklopih»Projekt sever«, »Projekt jug«, »Projekt kolesarske povezave«, »Projekt objekti« in »Projekt geotehnika«lahko tudi strokovnjak za okolje (S-8) delo opravlja pri največ treh. Naročnik bo ustrezno dopolnil razpisno dokumentacijo.

**3)**

Izjave o zagotovljenih tehničnih in kadrovskih zmogljivostih - sklop »Projekt EU« bo naročnik spremenil tako, da se iz nje izloči navedba strokovnjakov S-04 in S-07, ki niso zahtevani za naveden sklop.

Pri sklopu »Projekt OKOLJE« so navedeni strokovnjaki del projektne skupine, zato naročnik ne bo korigiral razpisne dokumentacije.